ລາຄາຮຸ້ນ ໃນຕະຫຼາດໂລກ ຍັງບໍ່ທຸ່ນທ່ຽງ
ລາຄາຮຸ້ນ ໃນຕະຫຼາດຢູໂຣບ ດີຂຶ້ນເລັກນ້ອຍ ແຕ່ຢູ່ເອເຊຍ ຍັງສືບຕໍ່ຕົກລາຄາ ເປັນມື້ທີສອງ.
ລາຄາຮຸ້ນໃນຕະຫຼາດຢູໂຣບ ຟື້ນໂຕຄືນໜ້ອຍນຶ່ງ ໃນວັນອັງຄານມື້ນີ້ ຈາກການຕົກ ລາຄາຢ່າງໜັກໃນມື້ວານນີ້ ແຕ່ລາຄາຮຸ້ນໃນຕະຫຼາດເອເຊຍສືບຕໍ່ຫລຸດລົງ ເນື່ອງຈາກ ຄວາມຢ້ານກົວກ່ຽວກັບການເຕີບໂຕຊ້າລົງຂອງເສດຖະກິດໃນສະຫະລັດ ແລະວິກິດ ການໜີ້ສິນຢ່າງໜັກໜ່ວງໃນຢູໂຣບນັ້ນ ດັດຊະນີຮຸ້ນ Nikkei ຂອງຍີ່ປຸ່ນທີ່ມີການຕິດຕາມເບິ່ງກັນຢ່າງໃກ້ຊິດນັ້ນລົດລົງ 2 2 ເປີເຊັນເວລາຕະຫຼາດອັດ ຊຶ່ງເປັນລະດັບຕໍ່າສຸດນັບແຕ່ເດືອນເມສາ ປີ 2009 ເປັນຕົ້ນ ມາ ໃນຂະນະດຽວກັນລາຄາຮຸ້ນ ໃນຕະຫຼາດເອເຊຍອື່ນໆກໍລົດລົງເຊ່ນກັນ ພວກບໍລິ ສັດຜະລິດສິນຄ້າສົ່ງອອກເປັນຜູ້ໄດ້ຮັບຄວາມເສຍຫາຍຢ່າງໜັກຈຳນວນນຶ່ງ ແຕ່ໃນກຸງປາຣີ ກຸງລອນດອນ ນະຄອນ Frankfurt ລາຄາຮຸ້ນສູງຂຶ້ນຫລາຍກວ່າ 1 ເປີ ເຊັນ ຫລັງຈາກລາຄາຮຸ້ນໄດ້ຕົກໃນອັດຕາສະເລ່ຍຫຼາຍກວ່າ 4 ເປີເຊັນໃນວັນຈັນວານນີ້ ການຊື້ຂາຍຮຸ້ນຊຶ່ງຈະມີຂຶ້ນໃນມື້ນີ້ຢູ່ສະຫະລັດ ສະແດງໃຫ້ເຫັນວ່າ ພວກຕະຫຼາດຮຸ້ນໃນ ນະຄອນນີວຢອກຍັງປະເຊີນກັບຄວາມເສຍຫາຍຢ່າງໜັກຢູ່ ລາຄາຄໍາໄດ້ສູງຂຶ້ນເປັນປະວັດການຄື ອອນນຶ່ງ 1919 ໂດລາກ່ອນຈະຕົກລາຄາລົງມາ ໜ້ອຍນຶ່ງ ສ່ວນພັນທະບັດກະຊວງການເງິນຂອງສະຫະລັດໄດ້ດອກເບ້ຍຕໍ່າສຸດ ໃນ ຮອບຫລາຍກວ່າ 60 ປີຜ່ານມາ